- Luni, Marți și Miercuri de la 20:30, Nea Mărin se întoarce! Poftiți pe la noi: Poftiți în Dobrogea, pe Antena 1 și în AntenaPLAY
- Formula 1™ se vede în AntenaPLAY! Nu rata Marele Premiu din Imola pe 19 mai, de la 19:45 în AntenaPLAY!
Chef Ștefan Popescu a trăit o bucurie imensă atunci când a aflat că Mihai Dragomir, concurentul căruia i-a oferit cuțitul de aur în preselecții, a câștigat Chefi la cuțite sezonul 13. Juratul a trăit fiecare emoție alături de tânărul în care și-a pus toate speranțele.
Fanii show-ului culinar știu deja că cheful nu și-a putut forma o echipă pentru că a avut cel mai puține amulete și puncte câștigate de-a lungul emisiunii. Așadar, chef Ștefan Popescu a avut sarcina de a-l trimite pe Mihai Dragomir în una din cele trei echipe ale colegilor săi.
În bootcamp, juratul a luat decizia că tânărul în vârstă de doar 24 de ani să lucreze alături de chef Orlando Zaharia. Așadar, câștigătorul sezonului 13 Chefi la cuțite a îmbrăcat tunica verde, dar pentru o scurtă perioadă.
Chef Alexandru Sautner l-a „atacat” dur pe colegul său de platou. Acesta a folosit o amuletă prin care înlocuia un concurent din echipa lui cu unul din echipele adverse. Astfel, juratul nu a stat prea mult pe gânduri și l-a „furat” pe Mihai Dragomir de la verzi.
De-a lungul concursului, tânărul a demonstrat că este un bucătar senzațional. Experiența lui vastă în artele culinare și-a spus cuvântul până în finală. Concurentul lui chef Alexandru Sautner a impresionat pe toată lumea cu desertul spectaculos pe care l-a realizat.
Punctajele maxime pe care Mihai Dragomir le-a obținut la probele individuale au ridicat ștacheta în ultima ediție a show-ului culinar. Printre cei care au avut mare încredere în el se numără chef Ștefan Popescu și chef Alexandru Sautner.
Chiar dacă au avut câte un reprezentant în Marea Finală, chef Orlando Zaharia și chef Richard Abou Zaki au declarat că tânărul merita să câștige Chefi la cuțite sezonul 13.
Ce mesaj a transmis chef Ștefan Popescu pe contul de Instagram, după ce Mihai Dragomir a câștigat Chefi la cuțite sezonul 13
Vestea că tânărul căruia i-a oferit cuțitul de aur în preselecții a ieșit victorios i-a adus multă bucurie juratului, iar drept dovadă stă chiar ultima postare pe care a făcut-o chef Ștefan Popescu după difuzarea finalei.
„Sezonul 13 a fost cu adevărat special pentru mine🤍 Un sezon plin de emoții, pasiune și momente frumoase. Sunt mândru de colegii mei și de cuțitul meu de aur, Mihai Dragomir. Ați muncit pentru această finală și vă felicit din tot sufletul. Felicitări Mihai pentru tot parcursul tău, pentru pasiune și pentru toată implicarea ta. Vă mulțumesc și vouă ca ne-ați urmărit și ați fost alături de noi în sezonul 13. 🌟”, a scris chef Ștefan Popescu în dreptul unui videoclip.